כיבוי גז בשבת ויו"ט
בדברי האחרונים מופיע האיסור לכבות גז ביו"ט וכ"ש שנאסר לכבותו בשבת.

הנימוקים לאיסור זה הם:

1. זה כיבוי דאו'
2. זה משאצ"ג של כיבוי
3. איסור דרבנן של כיבוי
המקורות עליהם מסתמכים לאסור הם:

1. הסוגיה בביצה כב א: "איתיביה רב יהודה לעולא הנותן שמן בנר חייב משום מבעיר והמסתפק ממנו חייב משום מכבה"
2. דברי התוס' ובעיקר הרא"ש על הסוגיה שם:
התוס' 
(ד"ה והמסתפק) מסביר שבעת הפרדת השמן מהפתילה, הלהבה קטנה, וזהו כיבוי אסור. הרא"ש (ביצה ב, יז) חולק עליו, ולפיו: "שמן ופתילה, שתיהן גורמים את הדליקה, והממעט מאחד מהן וממהר את הכיבוי, חייב".
לכאורה הנימוקים והמקורות דלעיל הינם סותרים את ההגדרות הבסיסיות ביותר של גדרי מלאכה בשבת (וממילא גם ביו"ט) ממילא אינם אפשריים כהסבר בהבנת דברי הרא"ש והתוס' שכלל לא העלו בדעתם שמכח דבריהם ייאסר כיבוי גז.

ביאור דבריי:

"זה הכלל , כל העושה מלאכה ומלאכתו מתקימת בשבת , חיב." (משנה שבת יב א)

חז"ל הורונו שיש תנאי יסודי להגדרת פעולה כאסורה מדאו' בשבת והוא ש"תוצר המלאכה יתקיים" תנאי נוסף הינו שתוצר זה חייב להיות בו תיקון בחפץ שבו נעשתה הפעולה (בד"כ יש צורך בתיקון גמור כעין 'יצירה חדשה' אך לעיתים גם די ב'ייפוי בלבד', עיין תוס'  שבת דף קג ב ד"ה תריץ הכי). בכל מקרה שפעולת האדם יוצרת קילקול לעולם לא יהיה חייב מדאו' (אולם מעשה כזה אסור בד"כ מדרבנן וכאומרם ז"ל "כל המקלקלין פטורין" (שבת קו)).

מדוע למרות הנ"ל ה'מכבה' הינו אחד מל"ט אבות מלאכה הרי לכאו' אין כאן שום תוצר המתקיים מפעולתו?

בשאלה זו בדיוק דנה הגמרא בשבת לא ע"ב בדעת ר' יוסי שהורה במשנה ש

"מתני' המכבה את הנר מפני שהוא מתירא מפני נכרים ומפני ליסטי' מפני רוח רעה מפני החולה שיישן פטור כחס על הנר כחס על השמן כחס על הפתילה חייב רבי יוסי פוטר בכולן חוץ מן הפתילה מפני שהוא עושה פחם:"
הגמרא מעלה שתי אפשרויות לבאר דברי ר"י שמצד אחד פוטר כל המכבים נרות מצד שני מחייב אם עושה זאת בפתילה (חדשה-רש"י) שיש צורך להבהבה: או שסבר כר' יהודה במשאצ"ג ולכן כיוון שסוף סוף נעשה כאן תוצר כיבוי (פתילה מהובהבת) חייב אע"פ שכלל לא נצרך לזה או שסבר כר"ש במשאצ"ג וע"כ חייב רק במקרה שנצרך ומכוון ליצירת הבהוב הפתילה (בד"כ רגילים לפסוק כר"ש במשאצ"ג אולם אפילו אם נאמר שההלכה כר"י עדיין לא שייך כיבוי בגז שהרי אין כאן שום תוצר מתוקן מהכיבוי, וודאי שמניעת הפסד גז אינו כלל בגדר תיקון המחייב)
מהנ"ל ברור גם למה החמירו כ"כ חז"ל בכיבוי דלקה בביתו בשבת, הרי המציאות בזמנם היתה שכל דלקה היתה או בבגדים או בעצים, ובכיבויים לעולם יש תוצר כיבוי שלעולם מחייב לר"י וגם לר"ש יתחייב אם יכוון בשעת כיבוי ביתו גם להנות לאחר זמן מהפחמים שיווצרו , כך אכן מסביר המ"ב חומרת המשאצ"ג של כיבוי דווקא, שקרוב מאד לדאו'. 

ושוב הנ"ל לא שייך כלל בכיבוי גז שאין שום תוצר לפעולתו.

כיוון שלא היה מצוי בימי חז"ל
 כיבוי ללא תוצר של פחם או פתילה הרי שמעולם גם לא אסרו חכמים 'מדבריהם' כיבוי אש ואם רוצים לאסור כיבוי הגז אין אפשרות להסתמך על "איסור מדרבנן" אלא רק להמציא איסור חדש שכזה.

כוונת הרא"ש והתוס'
מהנ"ל ברור גם שההבנה הרגילה של האחרונים בדברי הרא"ש והתוס' אינה אפשרית כלל שהרי לדבריהם יצא שסברו שיש כיבוי בעצם מיעוט האש וזה דבר שהוכחנו את ביטולו.
מה אם כן הבינו התוס' והרא"ש?

לדבריי שאלתם היתה כזו: הרי פשוט שהכיבוי האסור הינו רק בפתילה ולא בשמן או באש אם כן למה חייב המסתפק מן השמן?"

ולזה ענה התוס': מדובר רק במציאות שלקיחת השמן גורמת מיידית לתחילת כיבוי האש וממילא להבהוב הפתילה ולכן חייב כאילו כיבה הפתילה בידים.

ואילו הרא"ש הרחיב האיסור וביאר שכיוון שסוף סוף כתוצאה ישירה מפעולתו כיבוי פתילת הנר התקרב בזמן ופעל במקום האיסור נחשב שאין זה גרמא וחייב
בכ"מ לא מסתבר שהרא"ש והתוס' העלו כלל בדעתם להגדיר 'מיעוט אש' ככיבוי אלא רק דנו בגדרי 'גרמא' שלפי דעתם מסוגייתנו נראה שהם חמורים בהרבה מהמקובל והנלמד משאר הסוגיות.

בשולי הדברים אעיר שייתכן וניתן לבאר אחרת דברי עולא, ונביא כאן הסיפור בשלמותו:
"עולא איקלע לבי רב יהודה קם שמעיה זקף לה לשרגא איתיביה רב יהודה לעולא הנותן שמן בנר חייב משום מבעיר והמסתפק ממנו חייב משום מכבה? א"ל לאו אדעתאי!"
רש"י ביאר " לאו אדעתאי - עשה השמש מה שעשה" אולם ייתכן וכוונתו היתה כעין "לא שמיע לי" במשמעות של "לא סבירא לי", ברייתא זו שממנה הקשה ר"י לא מוכרת לנו (פרויקט השות לא מכיר ב'חז"ל' עוד מקור מלבד בביצה) וייתכן שגם עולא לא הכיר את הבריתא ולא סמך עליה שהרי הינה סותרת כללי המלאכות וההגדרות המקובלות של 'גרמא'
איך שלא יהיה בבריתא זו הדיון הינו על כיבוי נר ובו שמן ופתילה שיש איסור תורה בהבהובה ואין ללמוד ממקרה זה לדין כיבוי גז וכמבואר לעיל.

האם ראוי לאסור כיבוי הגז מפני 'עובדין דחול' ו'טעות ההמון'?

לענ"ד קשה לקבל שסמכנו על הציבור שיידעו להזהר רק להעביר אש ולא להבעירה אע"פ שאם יטעו יש כאן חשש לאיסור תורה ובכ"ז לא נסמוך עליהם בענייני כיבוי של גז שאין להגיע בו לאיסור לעולם, בכל אופן לא נראה מדברי האחרונים שזה הטעם לאיסורם
� והמסתפק ממנו חייב משום .. ' מכבה. אינו ר"ל מפני שממהר כבוי דלא הוי אלא גרם כבוי וגרם כבוי ביום טוב שרי אע"פ שממהר כבויה ובשבת נמי אינו חייב אלא היינו טעמא הואיל דבאותה שעה שהוא מסתפק ממנה מכבה קצת ומכסה אורו דלא יכול לאנהורי כולי האי כי איכא שמן מועט בנר ולכך נראה ככבוי ומכאן יש להתיר קנדיל"א של שעוה גדולה לחתוך למטה ממנה כיון דבשעה שחותך אותה אינו מכחיש מאור שלה כלל אע"ג שהוא גורם לגרום כבויה שרי ודוקא לחתוך אותה באור אבל בסכין אסור אליבא דכולי עלמא דאמר לקמן במתני' (דף לב.) חותכה באור בפי שתי נרות:


� מלבד 'שף משחא אחספא', נדון רק לעניין הוצאה ולא כיבוי, וגם שם יש ליבון בחספא בכיבויו





